VIRGINIA, AMERIKA SYARIKAT 11 SEPTEMBER 2001
Pagi 11 September indah dan tenang.
Saya lewat masuk kerja hari itu
kerana saya baru sertai program persaraan CIA.
Saya jadi timbalan ketua di ibu pejabat selama dua tahun.
Hari itu agak suram kerana saya pasti rindu bertugas di sana.
Tiba-tiba, suasana jadi kecoh.
Berita terkini. Berikut ialah rakaman yang menggemparkan.
Itu Pusat Perdagangan Dunia. Kami terima laporan pagi ini…
Ada pesawat kedua.
Sebuah lagi pesawat komersil merempuh Pusat Perdagangan Dunia.
Oh, Tuhan.
Kita bersiaran secara langsung dari Washington
dan asap berkepul-kepul dari Pentagon.
United 93 sahkan 350.
United 93.
United 93, ada perkembangan?
Ya, ia terhempas.
- Terhempas? - Ya.
Bila ia mendarat?
Ia tak mendarat.
Oh, ia terhempas?
Semua orang syak al-Qaeda.
FBI, tentera AS, semua…
Sebab tiada kumpulan lain yang memiliki organisasi
dan kemampuan untuk rancang dan laksanakan
serangan sedahsyat itu ke atas AS.
Presiden cakap, "Saya menyeru rakyat Amerika,
tentera atau CIA di Afghanistan untuk buru bin Laden."
Pada 14 September, ketua Pusat Antikeganasan telefon saya.
"Gary, awak nak ketuai pasukan pertama ke Afghanistan?"
Dia kata, "Saya rasa awak paling layak mengetuai mereka.
Awak banyak pengalaman."
Saya jawab, "Okey."
Seluruh Amerika nak tuntut keadilan
dan saya dipilih untuk ketuai mereka?
Semestinya!
Isteri saya tak setuju. Dia kata, "Awak dah nak bersara.
Awak dah tua. Tiada orang lainkah?"
Ada gambar seorang ahli bomba dalam Washington Post.
Kesedihan yang terpampang dan air mata yang mengalir di pipi dia
di majlis pengebumian…
Saya kata, "Sebab inilah saya pergi.
Saya mesti pergi."
AGENSI PERISIKAN PUSAT (CIA)
SULIT
OPERASI JAWBREAKER
Sebuah hari penuh duka di Washington dan serata dunia.
Seluruh negara meratapi pemergian dan kehilangan mangsa.
Saya rasa semua orang terkejut. Kerajaan AS terkejut.
Mereka bermesyuarat di Bilik Situasi di Rumah Putih.
Ketua Pusat Antikeganasan
dan Ketua Perisikan Pusat, George Tenet, pun ada.
Mereka berbincang tentang tindak balas sewajarnya.
Kami tahu bin Laden ialah dalangnya dan dia ada di Afghanistan.
Dia yang bina rangkaian al-Qaeda.
Saya pernah ke Afghanistan sebanyak tiga kali
antara tahun 1996 hingga 1999.
Kami pernah bersua muka dengan semua komander di sana,
jadi saya cuba yakinkan mereka untuk bekerjasama dengan kami
dalam lawatan keempat saya ke sana.
Saya dan Pusat Antikeganasan mula merangka strategi
dan menubuhkan sebuah pasukan.
Phil Reilly, salah seorang
pegawai perisikan kanan paling muda dalam CIA,
dicadangkan untuk jadi timbalan saya.
Sejurus berkenalan, saya tahu, "Dialah orangnya."
Saya kenal, tapi tak pernah jumpa Gary Schroen.
Dia pegawai yang disegani dalam CIA.
Pokoknya, dia legenda Divisyen Timur Dekat.
Dia dapat anugerah tertinggi CIA untuk operasi-operasi sebelumnya.
Saya sertai misi itu dalam keadaan marah.
Saya berdendam dan sangat marah.
Macam semua orang, saya nak tangkap orang yang serang kami.
Pendek kata, saya nak balas dendam.
Dalam masa sama, saya bangga dan berbesar hati.
Saya tahu saya bertuah kerana terpilih sertai pasukan itu.
Ketua Pusat Antikeganasan, Cofer Black, sampaikan misi secara lisan.
Kami akan menyusup ke Afghanistan, hubungi Perikatan Utara,
yakinkan mereka,
maklumkan skala elemen ketenteraan AS yang bakal tiba
dan jalin kerjasama.
Dia kata, "Siapkan mereka untuk sambut Pasukan Khas Amerika
yang bakal tiba supaya mereka boleh tentukan sasaran
di barisan pertempuran di depan Kabul."
"Selepas singkirkan Taliban dan menembusi Kabul,
buru bin Laden dan semua leftenan dia.
Selepas bunuh bin Laden,
penggal kepala dia, letak di dalam bekas ais
dan kirimnya ke Rumah Putih."
Kemudian saya keluar dan tanya Phil, "Dia melawakkah?"
Phil jawab, "Taklah, dia serius."
Memandangkan itu arahan, kami pun mula merangka strategi.
John komunikator lapangan terbaik.
"JOHN" KOMUNIKATOR LAPANGAN JAWBREAKER, CIA
Saya pilih seorang lagi pegawai separa tentera bernama Phil.
Gary pilih pegawai kes terbaik di Divisyen Timur Dekat, Chris.
Seorang lagi bekas anggota SEAL.
Dia pakar bom.
Badan dia besar dan sasa.
Doktor Phillips ialah pegawai perubatan kami.
Dia pakar perubatan tempur di Vietnam sejak zaman Pasukan Khas.
Dia banyak pengalaman di medan perang.
Saya sertai program yang buat pengawasan udara
di kawasan yang sering dikunjungi bin Laden.
Pasukan kami yang rakam Osama bin Laden berjalan merentasi Ladang Tarnak.
UAV tanpa senjata yang digelar Predator
terbang di ruang udara kem latihan al-Qaeda.
Rakaman disiarkan secara langsung ke ibu pejabat CIA di AS.
Ia berjaya merakam visual yang luar biasa,
yakni imej seorang lelaki berjubah putih,
yang penganalisis perisikan percaya sebagai Osama bin Laden.
Kalau dapat arahan, kami boleh ke sana dan tangkap dia.
Itulah tugas saya sebelum 11 September.
Pada 10 September, kami dah bersedia sepenuhnya.
Kami pulang ke AS menaiki penerbangan Lufthansa.
Dia dijadualkan pulang pada pagi 11 September itu.
Anak saya telefon dan tanya, "Di mana ayah?"
Saya jawab, "Dalam penerbangan."
KANDAHAR
Di Rabung Tengah Atlantik,
juruterbang umumkan ruang udara AS ditutup.
Dr. Phillips terkandas di Newfoundland.
Semua penerbangan digantung dan dia terkandas di sana.
Dia mesti balik ke New York secepat mungkin.
Dave telefon dan saya tanya, "Bila awak boleh balik?
Sekatan penerbangan akan dibatalkan."
Dia jawab, "Mereka hantar pesawat untuk jemput saya.
Kita jumpa sebulan dua lagi."
Sue dah biasa dengan CIA, jadi dia tahu destinasi operasi saya.
Sebab dia tahu saya bertugas di Afghanistan sejak tahun 1980.
Kami akan menyusup menaiki sebuah helikopter.
Sebuah helikopter milik CIA sedang menunggu kami.
Kami bersepuluh termasuk tiga orang kru.
Semasa kami menyusup masuk, CIA hantar pegawai ke Afghanistan.
Kami macam koboi tua yang nak pergi berperang.
Kami jugalah yang sertai operasi-operasi lain di seluruh dunia.
PASUKAN JAWBREAKER
Yang mengejutkan,
CIA ada tempat khas untuk simpan semua jenis senjata.
Tak terkira banyaknya.
Kami bawa sepuluh unit bagi setiap satu senjata
dan pelbagai jenis amunisi yang diperlukan.
Saya ingat CIA ada gudang uniform tentera.
Malangnya tiada, jadi kami ambil duit dan beli baju di kedai REI terdekat.
Kami pergi bertiga. Troli kami penuh dengan barang.
Pekerja kedai itu tanya, "Kamu nak pergi mana?"
"Mendaki gunung." Dia tanya, "Di mana?"
Saya jawab, "Di luar negara."
Dia pun terkebil-kebil.
Akhir sekali, kami ambil duit tiga juta dolar tunai.
Duit tunai penting.
Tiga juta dolar itu cuma sebahagian daripada dana
untuk memenangi sokongan Perikatan Utara.
Duit tunai penting untuk jayakan operasi serangan.
DUSHANBE, TAJIKISTAN 19 SEPTEMBER 2001
Operasi bermula
dan kami naik sebuah helikopter buatan Rusia, Mi-17.
Pada 26 September,
kami dapat kebenaran untuk memasuki Afghanistan.
Kita terbang merentasi Genting Anjuman.
Kebetulan pula, helikopter itu baru dibaik pulih.
Sebelumnya, helikopter itu agak usang.
Semakin tinggi altitud, semakin kuat bunyi enjin.
Enjin terpaksa dikerah kerana udara semakin nipis
dan daya angkut semakin lemah.
Pada dasarnya, mereka buka saluran radio dalaman mereka
kepada komunikator kami.
Mereka takut kami terhempas.
Mungkin kami terpaksa patah balik.
Altitud maksimum Mi-17 kurang daripada 17,000 kaki.
Helikopter itu bergelut untuk merentasi Genting Anjuman.
Enjinnya macam nak meletup.
Sebaik altitud semakin rendah, bunyi enjin mula berubah
dan semua orang lega.
Selepas merentasi Genting Anjuman, kami mendarat di Lembah Panjshir.
LEMBAH PANJSHIR, AFGHANISTAN 26 SEPTEMBER 2001
Tarikh hari itu 26 September, pukul 2.30 petang.
Sejurus turun dari helikopter, 11 orang lelaki Afghan setia menanti kami.
Anggota Perikatan Utara.
Saya cam lima orang daripada mereka dan mereka cam saya.
Kami jumpa dalam lawatan saya sebelum ini.
YOUSUF JAN NESAR JURUKAMERA RASMI, PERIKATAN UTARA
Semua orang gembira termasuk saya
kerana Amerika Syarikat terlibat dalam perang ini.
Kami bersyukur perang ini mendapat perhatian antarabangsa
dan dunia akan campur tangan.
Mereka cakap, "Kami sedia menyerang Afghanistan,
tapi kami perlukan pendapat dan pandangan kamu.
Apa pendapat kamu tentang hal ini? Setuju atau tidak?"
Perikatan Utara ialah perikatan bersatu yang memusuhi Taliban dan al-Qaeda.
Namun hakikatnya, dalam banyak aspek, ia agak rapuh
kerana ia gabungan pelbagai kumpulan etnik di Afghanistan.
Sekitar tahun 2000 hingga 2001, Taliban menguasai 3/4 Afghanistan,
tapi mereka gagal menguasai Lembah Panjshir.
Mereka temui jalan buntu.
Ahmad Shah Massoud memiliki seramai 8,000 orang pejuang.
Pejuang Perikatan Utara sangat mahir dalam tugas masing-masing.
Itu lembah mereka. Mereka takkan biar Taliban menceroboh.
Masood Khalili ialah kawan baik Ahmad Shah Massoud.
Mereka macam adik-beradik.
Al-Qaeda, bin Laden dan Zawahiri.
Mereka bertiga di Afghanistan.
Taliban mula melakukan penindasan dan membunuh orang awam.
Semua anak gadis hidup dalam ketakutan.
"Mereka nak ambil aku? Bunuh aku?
Pukul aku dan adik aku?"
Komander Massoud kata, "Kita mesti beritahu dunia."
PARIS, PERANCIS 4 APRIL 2001
Kami ke Perancis.
Itu kali pertama dia ke Perancis.
Di Perancis, dia dijemput oleh Kesatuan Eropah.
Dia umumkan sesuatu yang sangat penting di sana.
Taliban yang kini menguasai bumi Afghanistan…
SUMBER: KESATUAN EROPAH
…mempunyai matlamat dan tafsiran khusus tentang Islam.
Kumpulan yang menyokong mereka
seperti pengikut Osama bin Laden dan rejim Pakistan,
turut berkongsi matlamat yang sama.
Saya mahu menegaskan bahawa matlamat kumpulan ini
bukan hanya tertumpu pada Afghanistan.
Mereka bercita-cita menyebarkan daayah ekstrem mereka
ke seluruh dunia.
Massoud dedahkan agenda sebenar Taliban,
rangkaian al-Qaeda dan bin Laden kepada masyarakat dunia.
LEMBAH PANJSHIR, AFGHANISTAN 9 SEPTEMBER 2001
Dua lelaki Arab dari Eropah yang bersekongkol dengan al-Qaeda
dapat pengenalan palsu sebagai wartawan dan bawa kamera ke Afghanistan.
Di dalam kamera itu, ada bom.
Pada 9 September,
mereka berpeluang menemu bual Ahmad Shah Massoud,
ketua Perikatan Utara, musuh nombor satu Taliban.
Komander duduk di sebelah saya. Bahu ke bahu.
Komander cakap, "Kamu boleh tanya soalan dulu."
Mereka tanya 15 soalan. Lapan daripadanya tentang Osama bin Laden.
Kemudian, mereka keluarkan kamera itu.
Bom itu meledak.
Saya cedera parah.
Saya cuma sedar selepas…
empat atau lima hari.
Soalan pertama saya, "Macam mana dengan kawan saya?"
Mati.
Tarikhnya 9 September, sekitar jam 11.00 pagi.
Dia mati di pangkuan saya.
Dia mati.
Afghanistan hilang seorang wira.
Dunia hilang seorang pemimpin budiman.
Pada masa itu, bin Laden berpakat dengan ketua Taliban, Mullah Omar.
"Saya akan bayar awak
kalau awak boleh lindungi saya di Kandahar dan Afghanistan."
Mullah Omar pun setuju.
Bin Laden tahu kalau dia bunuh Ahmad Shah Massoud,
lenyaplah ancaman terbesar terhadap Taliban di Afghanistan.
Bin Laden beritahu Mullah Omar pengikut dia yang bunuh Massoud.
"Sekarang, tentera Amerika akan buru saya
dan awak setuju untuk lindungi saya di Afghanistan."
Memandangkan bin Laden cari pasal dengan AS di Afghanistan,
Mullah Omar terpaksa kotakan janjinya dan lindungi bin Laden.
Kematian Ahmad Shah Massoud menyatukan Perikatan Utara.
Tiada alasan lagi untuk mempersoalkan dan meragui sokongan Perikatan Utara.
Sokongan mereka jelas.
Kemudian, kami bertujuh mula beraksi.
Pertama, kami pasang khemah di sebuah rumah selamat.
Kami ibarat mata lembing.
Kami saja yang ada di situ.
Tentera AS tak sertai kami di Afghanistan
kerana tiada operasi mencari dan menyelamat.
AS takkan hantar tentera ke medan perang untuk mati sia-sia.
Saya tahu kami nampak maco,
tapi semua orang tahu ia berbahaya.
Tiada jalan keluar lain selain menaiki helikopter itu.
Kalau helikopter itu rosak atau terhempas, kami terpaksa berjalan kaki.
Kami terpaksa redah banjaran yang mengunjur ke Pakistan.
Kami duduk dan berbincang.
Siapa akan ambil alih tempat Ahmad Shah Massoud?
JENERAL RAHIM
Jeneral Fahim, ketua Perikatan Utara yang baharu,
langsung tak sama dengan Ahmad Shah Massoud,
tapi dia komited untuk bekerjasama dengan kami.
Kami hadir satu perjumpaan yang disertai sekumpulan lelaki berumur.
Kami duduk dan saya ada…
Saya bawa 250,000 ribu dolar tunai.
Saya beritahu komander Perikatan Utara di Lembah Panjshir
yang saya tak nak dengar tentang perbezaan politik.
Saya tak nak dengar tentang perbezaan etnik.
Ahmad Shah Massoud berjaya menyatukan kamu.
Saya yang pegang duit
dan saya patut belanjakannya untuk tujuan tertentu.
Kalau tiada persefahaman, kamu takkan dapat sesen pun.
Kami bayar komander-komander itu.
Semuanya komander tentera. Kami sediakan semua kelengkapan.
Kami bina sebuah pusat operasi.
Ada dua orang ejen CIA
dan penganalisis perisikan Perikatan Utara.
Mereka kumpul semua maklumat yang diperolehi,
pintas komunikasi Taliban dan atur strategi.
Semua ini taktikal.
Di mana Taliban? Apa mereka buat? Apa yang jadi?
Salah satu risikonya,
kalau diserang hendap oleh Taliban atau al-Qaeda,
kami akan dibunuh kerana mereka tahu kami orang Amerika.
Itulah cabaran yang kami terpaksa hadapi.
Salah satu tugas kami ialah buat kerja lapangan
dan jejak koordinat barisan hadapan musuh.
Pasukan pertama dihantar ke Kunduz.
Di situlah pertempuran udara dan darat berlaku.
Pasukan kedua dikerahkan ke kawasan bukit di utara Bagram.
Kami cuba tawan Bagram…
sebelum cari jalan untuk tawan Kabul.
Itulah misi kami.
Sepanjang empat minggu pertama, kami jejak kedudukan musuh.
Tanya penduduk tempatan dan tengok peta.
Dengan teknik lain dan penilik julat laser,
kita berjaya kenal pasti semua kedudukan musuh
dan hantar laporan kepada perisikan CIA
yang kemudiannya dikongsikan kepada tentera Amerika.
DATARAN SHOMALI, AFGHANISTAN 7 OKTOBER 2001
Kami minta serangan udara dilancarkan di Dataran Shomali.
Kami tengok berita CNN di TV di laman rumah selamat.
Menurut CNN, tentera Amerika dah lancarkan kempen pengeboman.
Atas arahan saya, tentera AS telah melancarkan serangan
ke atas kem latihan pengganas al-Qaeda
dan kemudahan ketenteraan milik rejim Taliban di Afghanistan.
Pada malam pertama, saya dan Phil berdiri di bumbung,
memandang ke ruang udara Kabul.
Walaupun jaraknya 30 batu, tapi awan rendah malam itu.
Kalau Kabul dibom, kami boleh nampak pantulan cahaya.
Akhirnya, kami nampak pancaran cahaya itu. Okey, ia dah mula.
Itu saja.
Serangan udara pertama gagal melumpuhkan Taliban.
Mungkin tentera AS cuba meminimumkan skala kebinasaan lingkungan.
Awalnya, pasukan kami dan Perikatan Utara risau.
Di mana serangan udara yang dijanjikan?
Semua orang puas hati dan gembira
kerana sekurang-kurangnya, ada pihak menentang Taliban,
tapi kami tak puas hati dengan serangan tentera Amerika.
Daripada fokus pada barisan hadapan di Kabul
atau barisan hadapan di Mazar-i-Sharif atau Takhar,
tentera AS mengebom seluruh Afghanistan yang nampak macam depoh kereta kebal,
tempat membaiki trak, kawasan latihan tentera, berek dan gudang.
Semua itu sia-sia.
Pasukan Alpha mara ke Mazar-i-Sharif.
Ia pasukan agensi,
lebih kurang macam pasukan saya.
Mereka digelar "askar kuda".
Ada beberapa kumpulan penentang di Utara
yang menembusi barisan hadapan Taliban dan bertempur di kawasan gunung.
Itulah destinasi kami.
JENERAL DOSTUM KOMANDER PASUKAN UZBEK, PERIKATAN UTARA
Abdul Rashid Dostum digelar sebagai hulubalang.
Sebenarnya, dia ketua kumpulan sebuah etnik.
Dia ketua kumpulan etnik yang dikenali sebagai orang Uzbek di Afghanistan.
Sebaik Taliban berkuasa, militia jadi kumpulan penentang.
Dostum ada pasukan pejuangnya sendiri.
Selain itu, dia juga ada Pengawal Praetorian…
pasukan pengawal yang ikut dia ke mana-mana saja.
Terdiri daripada pasukan berkuda.
Dostum kata, "Keadaan di sini berbeza.
Kami gelar pengangkut berperisai, tapi kamu gelarnya kuda."
Saya belajar tunggang kuda semasa kecil.
Saya membesar di ladang, jadi saya dah biasa.
Orang lain agak terkial-kial.
Secara harfiahnya, tugas kami
ialah menjejak kedudukan musuh untuk Pasukan Khas Amerika Syarikat.
Penjejak ialah orang pertama yang keluar ke lapangan
untuk pastikan tentera AS boleh masuk ke Afghanistan dengan selamat.
Saya Lt. Jeneral Bersara John Mulholland, pegawai Pasukan Khas Tentera.
Saya diamanahkan untuk mengetuai Pasukan Khas ke-5 pada 2001.
Tugas pertama saya ialah mengintegrasikan pasukan CIA
dan tentera Pasukan Khas.
Kami bercakap dengan Kol. Mulholland.
Dia cuba hantar dua buah helikopter
Black Hawk merentasi Genting Anjuman
dan datang ke Lembah Panjshir.
Dua percubaan pertama, cuaca sangat buruk.
Salji terlalu lebat dan helikopter terpaksa patah balik.
LEMBAH PANJSHIR, AFGHANISTAN 19 OKTOBER 2001
ODA 555 ialah misi bantuan detasmen
yang disertai 12 anggota dan dua helikopter.
Malangnya, mereka tak mendarat di zon pendaratan kami.
Helikopter A dan B mendarat di kedua-dua belah tebing Sungai Panjshir.
Kami tak sambut mereka dan cakap,
"Turun! Kita kawan! Semua okey."
Kami tertunggu-tunggu di lokasi pendaratan yang ditetapkan.
Hal, SEAL tentera laut, tak nak tunggu. Dia nampak sungai.
Dia terus terjun dan berenang ke seberang sungai
dan jumpa pasukan satu lagi.
Saya pakai jaket putih dan topi besbol
sambil melambai dan berteriak, "Kami CIA! Jangan tembak!"
Mereka datang ke arah kami. Saya kata, "Saya Gary Schroen.
Saya CIA. Kami datang untuk sambut kamu."
Malam itu, ada 24 orang tentera Beret Hijau.
Mereka bergabung dengan pasukan kami,
JR Seeger dan lain-lain,
bekerjasama dengan Dostum dan menyiapkan segala persiapan.
LEMBAH PANJSHIR PASUKAN JAWBREAKER
MAZAR-I-SHARIF PASUKAN ALPHA
Tugas Pasukan Khas
ialah menembak laser ke arah sasaran di medan perang
supaya pesawat pengebom AS nampak cahaya laser itu
dan kenal pasti titik permulaan.
Mereka tak boleh silap.
Titik itu akan dibom kerana sasarannya berprofil tinggi.
Singkatannya SOFLAM.
Tugas Dostum ialah hubungi musuh di depan kami.
Dia akan cakap, "Kamu takkan menang."
Sebenarnya, lebih kasar daripada itu.
Biasanya,
respons pihak musuh jauh lebih teruk dan menyakitkan hati.
Kemudian, dia beri isyarat kepada Pasukan Khas.
Dia akan cakap, "Bom mereka."
Kemudian, tentera udara atau laut AS
akan jatuhkan munisi berpandu laser di atas lokasi sasaran tersebut.
Itu dah cukup menggoyahkan mereka.
Selepas tengok rakan seperjuangan mereka berkecai dibom,
mereka terus angkat bendera putih dan bekerjasama dengan kami.
Suasana di Afghanistan macam filem Mad Max dan Star Wars.
Secara harfiahnya, kami guna teknik perang kuno, kuda dan sebagainya.
Dibantu oleh teknologi abad ke-21,
munisi berpandu laser dan munisi berpandu tepat.
Trajektori operasi kami berubah menjelang awal November.
Gary diarahkan pulang ke Washington
kerana dia paling tahu tentang situasi semasa ketika itu.
Presiden Bush dan pentadbirannya tertanya-tanya.
Saya tinggalkan Lembah Panjshir pada 4 November.
Saya bersara pada 31 November.
Pada 4 Disember, saya tandatangan kontrak dengan CTC.
Saya diarahkan pulang untuk bekerja di Pusat Antikeganasan.
Bahagian Operasi Khas Pusat Antikeganasan.
Saya bertugas sebagai ketua operasi memburu al-Qaeda.
Kami berpangkalan di ibu pejabat di Washington.
Kami serah Operasi Jawbreaker kepada pasukan Jawbreaker kedua.
Diketuai oleh Gary Berntsen.
Beberapa orang anggota pasukan pertama dikekalkan.
MAZAR-I-SHARIF, AFGHANISTAN 10 NOVEMBER 2001
Kami lancarkan serangan udara ke atas pertahanan Taliban.
Mereka berjaya menembusi pertahanan terakhir Taliban
di utara kaki bukit Hindu Kush,
jadi dataran itu hingga Mazar-i-Sharif terdedah.
Taliban cabut lari tinggalkan Mazar-i-Sharif.
Kami tak perlu angkat senjata.
Penduduk Mazar-i-Sharif bersorak
meraikan pengunduran Taliban.
Perasaannya sangat indah.
Kami tahu tugas kami belum selesai, tapi detik itu sangat bermakna.
Saya hubungi Gary dan pasukannya.
Dia bergerak dari arah timur laut
ke barat daya menuju ke Kabul.
Penaklukan Kabul ialah titik penentuannya.
Kabul ialah ibu kota Afghanistan sebelum dan selepas penguasaan Taliban.
Ia simbol pemerintahan Afghanistan.
Kami mesti tawan Kabul untuk tubuhkan kerajaan demokrasi.
Pada malam pertama serangan, Taliban berundur dari Kabul.
Berdasarkan maklumat, mereka berkonvoi.
KABUL, AFGHANISTAN 14 NOVEMBER 2001
Pada pagi 14 November, jeneral mengetuai pasukannya.
Dia beritahu pasukan CIA yang bantu mereka
semasa pertempuran di Dataran Shomali,
"Tunggu di sini. Biar saya masuk dulu."
CIA balas, "Kami akan ikut awak."
Pasukan kami dan Pasukan Khas mula menjejak lokasi jeneral itu
dan dia terus masuk.
Dia pegawai kanan pertama
daripada Perikatan Utara yang masuk ke Kabul.
Pada hari serangan ke atas Taliban bermula,
saya bertugas di barisan hadapan di Jalan Utara
dan kami bergerak ke arah Kabul.
Kereta kebal jalan dulu, baru infantri.
Saya ambil kamera, naik kereta kebal dan kami terus mara.
Petik jari saja.
Langsung tiada tentangan.
Perikatan Utara berarak masuk ke Kabul
dan disambut bagai wira.
John Mulholland tarik, dukung dan peluk saya.
Sekuat hati dia.
Dia sangat gembira kerana kami berjaya tawan Kabul.
Sedikit sebanyak tentang Jawbreaker.
Mereka berjaya gulingkan Taliban dalam…
masa kurang dua bulan.
Ia pencapaian yang mengagumkan.
Osama bin Laden berjaya meloloskan diri. Itulah kesalan terbesar kami.
Dalam tempoh itu, pasukan Gary Berntsen,
berjaya jejak bin Laden di sebuah wilayah Afghanistan, Tora Bora.
Dia menyorok di situ selepas menyeberangi sempadan.
BIN LADEN LOLOS
Meskipun sekatan diperketatkan.
Menurut Pakistan, 4,000 tentera ditempatkan di sempadan,
tapi dia tetap berjaya menyeberangi sempadan.
Selepas Taliban berundur dari Kabul,
bandar seterusnya yang perlu ditawan ialah Kandahar,
tempat lahirnya Taliban.
Ia berlaku pada awal Disember.
Kami dapat maklumat yang Taliban angkat bendera putih.
Taliban mengharamkan banyak benda.
Contohnya muzik, sukan dan banyak lagi aktiviti normal lain
yang penting dalam hidup manusia.
Kini, semua itu dapat dirasai.
Orang beratur panjang di luar kedai gunting rambut untuk bercukur.
Semua radio yang disorok dan ditanam sebelum ini
boleh dimainkan secara terbuka.
Kanak-kanak boleh main bola sepak.
Mereka berjaya kerana dalam tempoh dua bulan,
Taliban terpaksa berundur.
Susah nak percaya. Taliban tinggalkan Afghanistan.
Ya. Oh, Tuhan.
Berkat perjuangan barisan hadapan menentang musuh global.
Hamid Karzai dilantik sebagai presiden sementara.
Era baharu Afghanistan dah bermula.
Hamid Karzai seorang pemimpin yang berdedikasi
dan kerajaan pentadbirannya menjanjikan
masa depan Afghanistan yang lebih cerah dan gemilang.
Amerika Syarikat menyokong kerajaan sementara Hamid Karzai.
- Selamat datang. - Terima kasih.
Terima kasih.
Kami berjaya buktikan
rakyat Afghanistan mampu berdiri di atas kaki sendiri.
Macam-macam perubahan. Contohnya, pendidikan.
Tentera dengan kekuatan 300,000 anggota.
Sekolah, jalan raya dan hospital.
Satu lagi perubahan besar ialah…
kebebasan.
Bukan sebab Amerika nak kami bebas,
tapi sebab kami diberi peluang
untuk memperjuangkan kebebasan.
Itulah kemanisannya.
Perang ini akan berpanjangan.
Berdasarkan sejarah konflik ketenteraan di Afghanistan.
Selepas kejayaan awal,
ia diikuti oleh kegagalan demi kegagalan.
Kita takkan ulang kesilapan itu.
Selepas lebih 13 tahun,
misi ketenteraan Amerika Syarikat di Afghanistan ditamatkan.
Masa untuk jemput perajurit kita pulang.
Amerika Syarikat tamatkan perang selama 20 tahun di Afghanistan.
Perang paling panjang dalam sejarah Amerika.
Beribu-ribu rakyat Afghanistan membanjiri lapangan terbang
untuk tinggalkan Afghanistan
sehari selepas Taliban merampas tampuk pemerintahan.
Mimpi ngeri rampasan kuasa oleh Taliban menjadi kenyataan.
Skalanya lebih besar berbanding tahun 2001.
Setiap malam, saya berdoa untuk rakyat Afghanistan.
Umur saya 61 tahun dan seumur hidup saya,
memori hitam itu takkan pernah terpadam.
Saya takkan pernah lupakannya.
Mungkin veteran Perang Vietnam faham perasaan saya.
Saya masih muda pada 1975.
Saya belum faham erti kejatuhan Saigon,
tapi kegagalan ini terlalu besar untuk ditelan.
Selepas semua usaha kami.
Kami terpaksa ke sana semula.
Kami berdepan gelombang musuh baharu.
Dua puluh tahun untuk apa? Semuanya sia-sia.
Apa zat dan kebaikannya?
Kalau dikenang-kenangkan semula,
saya teringat kawan baik saya, Masood Khalili.
Semua pengorbanan dia untuk memerdekakan Afghanistan
terkubur macam itu saja.
Untuk kata, "Ia dah berakhir."
Tiada apa-apa lagi yang saya boleh lakukan.
Ia menyedihkan.
Sepanjang 43 tahun, Afghanistan menderita.
Sentiasa bergelumang dengan peperangan.
Tiada warna-warni perayaan.
Tiada senyuman kegembiraan.
Tak habis-habis berperang.
Kami harap Kesatuan Eropah, NATO dan Amerika Syarikat
salur bantuan kewangan dan ketenteraan
kepada pasukan penentang yang baharu ditubuhkan
supaya anak muda seperti Ahmad Massoud, yang ikut jejak langkah ayahnya
dan generasi muda hari ini berpeluang membangunkan semula Afghanistan,
memangkin pemodenan dan mencorakkan masa depan
yang lebih cerah untuk generasi akan datang.
Ia tertanam dalam jiwa kami.
Harapan, cita-cita dan kesungguhan.
GARY SCHROEN DALAM KENANGAN 6 NOVEMBER 1941 - 1 OGOS 2022
MUSIM INI DALAM
Noriega menggunakan Panama sebagai transit pengedaran dadah.
Kami tahu kami mesti buat sesuatu.
Maka, pemburuan pun bermula.
Oleg Gordievsky, pegawai KGB Soviet,
antara perisik terhebat pernah berkhidmat untuk Perisikan British.
Saya tak sangka rakan seperjuangan saya akan direkrut oleh British.
Kalau tahu, saya dah tembak dia.
Ada kaitan antara Grey Wolves Turkiye dengan lelaki yang cuba bunuh Paus.
Saya akan bunuh diri selepas bunuh Paus.
Kesemua 11 tebusan terbunuh.
Golda Meir nak balas dendam.
Tembak saja. Tak payah cakap apa-apa.
PERISIK TALIBAN
Ini sesuatu yang baharu bagi CIA.
CIA tak pernah bekerjasama dengan barua pihak musuh.
Ada tiga misil nuklear berpandu di dasar Laut Pasifik Utara.
K-129 ialah sebuah kapal perang yang karam.
…berbanding wartawan Los Angeles Times.
Hakikatnya, misi ini lebih rumit berbanding misi ke bulan.
Terjemahan sari kata oleh Saffura